Úradný vestník L 173 , 11/07/2003 S. 0035 - 0036



Nariadenie Komisie (ES) č. 1236/2003 z 10. júla 2003, ktorým sa mení a dopĺňa nariadenie (ES) č. 950/2003, pokiaľ ide o pomoc pre hrušky určené na spracovanie na hospodársky rok 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhov s výrobkami zo spracovaného ovocia a zeleniny [1], naposledy zmenené a doplnené nariadením Komisie (ES) č. 453/2002 [2], a najmä na jeho článok 6 ods. 1, keďže: (1) Článok 2 ods. 3 nariadenia Komisie (ES) č. 449/2001 z 2. marca 2001, ktorým sa ustanovujú podrobné pravidlá uplatňovania nariadenia Rady (ES) č. 2201/96, pokiaľ ide o program pomoci pre výrobky z ovocia a zeleniny [3], naposledy zmeneného a doplneného nariadením (ES) č. 1426/2002 [4], vyžaduje, aby Komisia po kontrole súladu s prahmi stanovenými v prílohe III k nariadeniu (ES) č. 2201/96 uverejnila sadzby pomoci, ktoré sa majú uplatňovať na broskyne a hrušky. (2) Pomoc pre broskyne a hrušky na hospodársky rok 2003/2004 bola stanovená a uverejnená v nariadení Komisie (ES) č. 950/2003 z 28. mája 2003, ktorým sa na hospodársky rok 2003/2004 stanovuje pomoc pre broskyne a hrušky určené na spracovanie podľa nariadenia Rady (ES) č. 2201/96 [5]. (3) Po uverejnení nariadenia (ES) č. 950/2003 oznámili orgány členských štátov Komisii, že poskytnuté údaje, pokiaľ ide o množstvo hrušiek určených na spracovanie počas hospodárskeho roku 2002/2003, neboli kompletné. Odvtedy poskytli kompletné údaje. (4) Pomoc pre hrušku na rok 2003/2004 by sa mala prepočítať podľa správnych údajov s prihliadnutím na to, že sadzba pomoci, ktorá sa má uplatňovať na rok 2003/2004, sa musí znížiť podľa prekročenia jednotlivých prahov upraveného pridelením nespracovaných množstiev podľa tretieho pododseku článku 5 ods. 2 nariadenia (ES) č. 2201/96 pre každý dotknutý členský štát. (5) Nariadenie (ES) č. 950/2003 by sa malo zmeniť a doplniť na základe nového výpočtu výšky pomoci. (6) Opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Článok 1 nariadenia (ES) č. 950/2003 sa nahrádza takto: "Článok 1 Na hospodársky rok 2003/2004 je pomoc podľa článku 2 nariadenia (ES) č. 2201/96: a) broskyne: 47,70 EUR na tonu b) hrušky: - 71,55 EUR na tonu v Grécku, - 158,08 EUR na tonu v Španielsku, - 151,00 EUR na tonu vo Francúzsku, - 116,09 EUR na tonu v Taliansku, - 161,70 EUR na tonu v Holandsku, - 161,70 EUR na tonu v Rakúsku, - 161,70 EUR na tonu v Portugalsku." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej únie. Bude sa uplatňovať na hospodársky rok 2003/2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. júla 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 72, 14.3.2002, s. 9. [3] Ú. v. ES L 64, 6.3.2001, s. 16. [4] Ú. v. ES L 206, 3.8.2002, s. 4. [5] Ú. v. EÚ L 133, 29.5.2003, s. 81. --------------------------------------------------